|  |  |
| --- | --- |
|  | **Projektas** |
| **Šilutės rajono savivaldybėS**  **TARYBA** | |
|  | |

**sprendimas**

**DĖL Šilutės rajono savivaldybės tarybos 2015 m. spalio 29 d. sprendimo nr. t1-118 „dėl ŠILUTĖS RAJONO SAVIVALDYBĖS TARYBOS VEIKLOS REGLAMENTO patvirtinimo“ pakeitimo**

2017 m. spalio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Pakeisti Savivaldybės tarybos veiklos reglamento, patvirtinto Savivaldybės tarybos 2015 m. spalio 29 d. sprendimu Nr. T1-118, 41.8., 65.4., 124 punktus ir išdėstyti juos taip:

„41.8. dirba pagal Savivaldybės tarybos patvirtintą veiklos programą ir kiekvienų metų pradžioje už savo veiklą atsiskaito Tarybai, pateikdamas metinę ataskaitą;

„65.4. Meras, suderinęs su koalicijos partneriais, potvarkiu teikia Mero pavaduotojo (pavaduotojų), Administracijos direktoriaus, Administracijos direktoriaus pavaduotojo (pavaduotojų) (Administracijos direktoriaus siūlymu), Savivaldybės tarybos Kontrolės komiteto pirmininko pavaduotojo, Vietos savivaldos įstatyme nustatytais atvejais Kontrolės komiteto pirmininko ir Tarybos sudaromų komisijų pirmininkų kandidatūras. Teikiamos kandidatūros pristatomos frakcijose. Frakcijose pristačius kandidatūras yra parengiamas sprendimo projektas dėl jų teikimo skirti į pareigas. Meras, parengdamas potvarkį, gali siūlyti atleisti juos iš pareigų, siūlyti skirti nuobaudas Administracijos direktoriui;“

„124 Tarybos nariui su jo, kaip Tarybos nario, veikla susijusioms kanceliarijos, pašto, telefono, interneto ryšio, transporto, biuro patalpų nuomos išlaidoms apmokėti, kiek jų nesuteikia ar tiesiogiai neapmoka Savivaldybės administracija, kas mėnesį gali būti mokama iki 1,00 MMA (minimaliosios mėnesinės algos) dydžio išmoka. Norėdamas gauti šią išmoką, Tarybos narys iki einamojo mėnesio 5 d. pateikia Savivaldybės administracijos Centralizuotai buhalterijai praėjusį mėnesį patirtų išlaidų sąrašą (pagal formą, 2 priedas), pateikdamas išlaidas patvirtinančius finansinius dokumentus, atitinkančius Buhalterinės apskaitos įstatymo nustatytus reikalavimus, taikomus apskaitos dokumentams. Apskaičiuota išmoka iki einamojo mėnesio 25 d. pervedama į Tarybos nario nurodytą sąskaitą.“

1. Papildyti Savivaldybės tarybos veiklos reglamentą, patvirtintą Savivaldybės tarybos 2015 m. spalio 29 d. sprendimu Nr. T1-118, 41.9., 124.1.6. punktais ir išdėstyti juos taip:

„41.9. nagrinėja iš asmenų gaunamus pranešimus ir pareiškimus apie Savivaldybės administracijos, įmonių, įstaigų ir jų vadovų veiklą ir teikia dėl jų siūlymus Savivaldybės administracijai ir Savivaldybės tarybai.“

„124.1.6. biuro patalpų nuomai apmokėti“.

1. Pakeisti Savivaldybės tarybos veiklos reglamento, patvirtinto Savivaldybės tarybos 2015 m. spalio 29 d. sprendimu Nr. T1-118 priedą Nr. [2 (Pridedama).](TAR02p01K.docx)

Savivaldybės meras

Arvydas Bielskis Vita Stulgienė Andrius Jurkus

2017-10-16(G) 2017-10-16 2017-10-16

SAVIVALDYBĖS TARYBOS SEKRETORIATAS

AIŠKINAMASIS RAŠTAS

**Dėl Savivaldybės tarybos sprendimo „DĖL ŠILUTĖS RAJONO SAVIVALDYBĖS TARYBOS VEIKLOS REGLAMENTO PAKEITIMO“ projekto**

2017 m. spalio 16 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Patikslinti Reglamentą, atsižvelgiant į pasikeitusius teisės aktus. |
| ***2. Kaip šiuo metu yra sureguliuoti projekte aptarti klausimai.*** |
| 1. Tarybos reglamentas patvirtintas Tarybos 2015 m. spalio 29 d. sprendimu Nr. [T1-118](http://www.infolex.lt/silute/Default.aspx?Id=3&DocId=35561); 2. Vadovaujantis Vietos savivaldos įstatymo pakeitimais, pakeičiamas ir papildomos reglamento nuostatos. Kontrolės komitetas savo ataskaitą pateiks ne metų pradžioje, o metų pabaigoje. Kontrolės komitetui atsiranda nauja funkcija: „Nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.“ 3. Tarybos nariams suteikiama galimybė nuomotis biurus ir patirtas išlaidas kompensuotis iš tarybos nario išmokos. |
| ***3. Kokių pozityvių rezultatų laukiama.*** |
| Reglamentas atitiks galiojančius teisės aktus. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nenumatoma. |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| Nereikia. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra |
| ***8. Projekto autorius ar autorių grupė.*** |
| Tarybos sekretorius Andrius Jurkus |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Reglamentas |
| ***10. Kiti, autorių nuomone, reikalingi pagrindimai ir paaiškinimai.*** |
| Nėra |

Tarybos sekretorius Andrius Jurkus